দিনব্যাপী এই উৎসবে চলে সাংস্কৃতিক অনূষ্ঠান। গ্রামবাংলার মানুষের চিরায়ত ঐতিহ্য হিসেবে কুয়াশাসিক্ত শীতেই বাঙালির ঘরে ঘরে পিঠা বানানোর ধুম পড়ে। আর শহুরে সমাজে সেই ঐতিহ্যের রীতিনীতিকে কিছুটা স্মরণ করিয়ে দিতে আয়োজন করা হয় পিঠা উৎসবের। রংপুর চেম্বার অব কমার্স অ্যান্ড ইন্ডাস্ট্রি প্রতিষ্ঠিত ও পরিচালিত আরসিসিআই পাবলিক স্কুল অ্যান্ড কলেজের শিক্ষার্থীরা এর আয়োজন করে।